
	Názov vyučovacieho predmetu
	KONTROLA A MERANIE

	Počet vyučovacích hodín v ročníkoch
	0 + 33 + 0 + 0 = 33 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	MECHATRONIKA

	Študijný odbor
	2387 M mechatronika

	Stupeň vzdelania
	úplne stredné odborné vzdelanie

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom




Charakteristika vyučovacieho predmetu

Učivo predmetu poskytuje žiakom odborné zručnosti a teoretické vedomosti z oblasti kontroly akosti a kvality výrobkov. Žiaci si osvoja zásady správneho merania a zaobchádzania s meracou technikou, metódy merania, manipuláciu s meradlami a meracími prístrojmi pre bežnú kontrolu súčiastok a meranie základných technických veličín. Žiakov vedie k dodržiavaniu disciplíny, bezpečnosti a ochrany zdravia pri práci, k správnemu používaniu meradiel a meracích prístrojov, k ovládaniu vhodnosti merania pre dané pracovné postupy, k využívaniu technickej literatúry a noriem. Rozvíja zručnosti žiakov, samostatné logické myslenie a schopnosť zhodnotiť výsledky uskutočnených skúšok a meraní a spracovávať ich formou protokolu.
Kontrola a meranie je základný predmet strojárskych odborov. Nadväzuje na predmety strojárska technológia, strojárska konštrukcia a technická grafika, 
Predmet stimuluje rozvoj poznávacích schopností žiakov a podporuje ich samostatnosť, tvorivosť a cieľavedomosť.  Aktivuje žiakov v spolurozhodovaní, k spolupráci a vedie ich k seba hodnoteniu. Učiteľ motivuje, povzbudzuje a vedie žiakov k čo najlepším výkonom.
V rámci vyučovacieho predmetu sa používajú rôzne vyučovacie stratégie, výklad, demonštračné metódy a metódy na rozvoj logického myslenia. Na dosiahnutie výchovno-vzdelávacích cieľov sa používajú frontálne, skupinové a individuálne formy vyučovania spojené s aktívnym využívaním digitálnych technológii žiakmi a praktické merania.
Výučba predmetu kontrola a meranie prebieha v odbornej učebni a v laboratóriu metrológie s delením triedy na skupiny.



	Rámcový rozpis učiva

	2. ročník
	33 hodín spolu

	Úvod, laboratórny poriadok
	3 hodiny

	Laboratórny poriadok, bezpečnosť práce
	

	Meracie jednotky, metódy a meradlá
	

	Zásady správneho merania a zaobchádzania s meracou technikou
	

	Priame meranie dĺžkových rozmerov
	4 hodiny

	Posuvné meradla, základné rovnobežné mierky
	

	Mikrometrické meradla
	

	Praktické meranie
	

	Meradla na nepriame meranie dĺžok
	5 hodín

	Kalibre
	

	Dĺžkové meracie stroje na nepriame meranie
	

	Praktické meranie
	

	Meranie uhlov
	2 hodiny

	Jednotky, metódy, meradla
	

	Praktické meranie
	

	Kontrola tvarov
	5 hodín

	Spôsoby kontroly tvarových plôch
	

	Odchýlky geometrického tvaru a vzájomnej polohy
	

	Praktické meranie
	

	Kontrola akosti povrchu
	1 hodina

	Skúšky materiálov
	4 hodiny

	Statická skúška ťahom
	

	Skúška vrubovej húževnatosti
	

	Automatizácia merania
	9 hodín

	Súradnicové meracie stroje
	

	Optické meracie prístroje
	

	Trojrozmerné skenovacie systémy
	

	Počítačová tomografia
	

	Calypso - práca so softvérom, praktické meranie
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.

